**Izziņa par atzinumos sniegtajiem iebildumiem**

Likumprojekts “Grozījumi Aizsargāta pakalpojuma likumā”

(VSS-1000)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019.gada 4.jūlijs (saskaņošanas sanāksme)  2019.gada 23.septembris (saskaņošanas sanāksme)  2019.gada 18.oktobris (elektroniskā saskaņošana)  2020.gada 16.janvāris (elektroniskā saskaņošana) | |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Kultūras ministrija, Vides aizsardzības un reģionālās attīstības ministrija (VARAM), Latvijas Brīvo arodbiedrību savienība (LBAS), Latvijas Darba devēju konfederācija (LDDK), Nacionālās elektronisko plašsaziņas līdzekļu padome (NEPLP), biedrība “Par legālu saturu” un Latvijas Tirdzniecības un rūpniecības kamera, Latvijas Tirdzniecības un rūpniecības kamera | |
|  | |
| Saskaņošanas dalībnieki izskatīja šādu ministriju (citu institūciju) iebildumus | | Vides aizsardzības un reģionālas attīstības ministrija  Iekšlietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  |
|  |

**Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **27.01.20. Iekšlietu ministrija**  **Iebildums**  Iekšlietu ministrija ir izskatījusi Satiksmes ministrijas precizēto likumprojektu “Grozījumi Aizsargāta pakalpojuma likumā” (turpmāk – likumprojekts) un atbalsta tā tālāko virzību, izsakot šādu iebildumu.  Likumprojekta 2. pantā paredzēts izdarīt grozījumus Aizsargāta pakalpojuma likuma 1. panta pirmās daļas 4. punktā, aizstājot vārdu “nelegāla” ar vārdu “prettiesiska”. Likumprojekts paredz arī citās likuma normās aizstāt šobrīd likumā lietoto terminu “nelegāla sistēma” ar terminu “prettiesiska sistēma”.  Vēršam uzmanību, ka Saeimā 2019. gada 10. oktobrī ir pieņemts likums “Grozījumi Aizsargāta pakalpojuma likumā” (stāsies spēkā vienlaikus ar Administratīvās atbildības likumu), kurš paredz papildināt likumu ar 7. pantu, nosakot administratīvos pārkāpumus aizsargāta pakalpojuma sniedzēja tiesību aizsardzības jomā. Minētajā likumā tiek lietots termins “nelegāla sistēma”.  Vienlaikus vēršam uzmanību, ka arī spēkā esošajā Latvijas Administratīvo pārkāpumu kodeksa (zaudēs spēku vienlaikus ar Administratīvās atbildības likuma spēkā stāšanos) 204.14 pantā tiek lietots termins “nelegāla ierobežotas piekļuves sistēma”.  Ievērojot minēto, lūdzam aizpildīt likumprojekta sākotnējās ietekmes novērtējuma ziņojuma (anotācijas) IV sadaļu, norādot, ka būs nepieciešams izdarīt grozījumus Aizsargāta pakalpojuma likuma 7. pantā, kurš stāsies spēkā vienlaikus ar Administratīvās atbildības likumu, lai novērstu atšķirības likumā lietotajos terminos.  Vienlaikus, lai novērstu atšķirības starp likumprojektā un Latvijas Administratīvo pārkāpumu kodeksā lietotajiem terminiem, būtu nepieciešams izvērtēt, vai likums nav papildināms ar jaunu pantu, nosakot tā spēkā stāšanās datumu, kurš būtu saskaņots ar Administratīvās atbildības likuma spēkā stāšanās datumu. | **Ņemts vērā.**  **(panākta vienošanās par likumprojekta redakciju)**  Likumprojekts ir papildināts ar 5. pantu, paredzot aizstāt Aizsargāta pakalpojuma likumā (turpmāk- APL) 7. pantā vārdu “nelikumīgu” ar vārdu “prettiesisku”, vārdu “nelegālu” ar vārdu “prettiesisku”.  Likumprojekts papildināts ar 6.pantu paredzot papildināt APL pārejas noteikumus ar pārejas noteikumu, nosakot, ka grozījums Likumprojekta  5.pantā par vārda “nelikumīgu” aizstāšanu ar vārdu “prettiesisku” un vārda “nelegālu” aizstāšanu ar vārdu “prettiesisku” APL 7.pantā stājas spēkā vienlaikus ar Administratīvās atbildības likumu.  Papildināts Anotācijas I sadaļas 2.punkts, skaidrojot terminus “nelikumīgs”, “nelegāls” un “prettiesisks” un to lietojumu Latvijas administratīvo pārkāpumu kodeksa 204.14 pantā un APL un likumprojektā “Grozījumi Aizsargāta pakalpojuma likumā” (VSS-100) un likumprojektā “Grozījumi Aizsargāta pakalpojuma likumā” (Nr.: 118/Lp13) . | Skatīt Likumprojekta 5.pantu un 6.pantu un Anotācijas I sadaļas 2.punktu. |
|  | “**3.pants. Aizsargāta pakalpojuma sniedzēja aizsardzība**  Lai nodrošinātu aizsargāta pakalpojuma sniedzēja aizsardzību, ir aizliegtas šādas darbības:   1. prettiesisku sistēmu ražošana, importēšana, izplatīšana, iznomāšana, pārdošana vai cita veida atsavināšana komerciāliem un privātiem mērķiem; 2. prettiesisku sistēmu uzstādīšana, ierīkošana, instalācija un izmantošana komerciāliem un privātiem mērķiem; 3. tādu ierobežotas piekļuves sistēmu izmantošana, kas nodrošina piekļuvi tiesiska pakalpojuma pazīmēm neatbilstošam (prettiesiskam) pakalpojumam; 4. prettiesisku sistēmu uzglabāšana komerciāliem un privātiem mērķiem; 5. prettiesisku sistēmu reklāma.”. | **21.01.2020.**  **TM priekšlikums**   1. Vēršam uzmanību, ka panta nosaukumu veido tā, lai tas pēc iespējas precīzāk atklātu panta saturu. Tas ir svarīgi divu apsvērumu dēļ – pirmkārt, lai atvieglotu orientēšanos likuma tekstā, otrkārt, kaut arī panta nosaukums nav tiesību norma, tomēr strīdīgās situācijās to var izmantot, interpretējot panta saturu. Panta nosaukumu ir nepieciešams rakstīt pēc iespējas skaidru un viegli uztveramu. | **Ņemts vērā.**  Likumprojekta 4.pantā iekļautais 3.panta nosaukums izteikts jaunā redakcijā. | “ **3.pants. Ierobežojumi aizsargātā pakalpojuma jomā**  Lai nodrošinātu aizsargāta pakalpojuma sniedzēja aizsardzību, ir aizliegtas šādas darbības:   1. prettiesisku  sistēmu ražošana, importēšana, izplatīšana, iznomāšana, pārdošana vai cita veida atsavināšana komerciāliem un privātiem mērķiem; 2. prettiesisku sistēmu uzstādīšana, ierīkošana, instalācija un izmantošana komerciāliem un privātiem mērķiem; 3. tādu ierobežotas piekļuves sistēmu izmantošana, kas nodrošina piekļuvi tiesiska pakalpojuma pazīmēm neatbilstošam (prettiesiskam) pakalpojumam; 4. prettiesisku sistēmu uzglabāšana komerciāliem un privātiem mērķiem; 5. prettiesisku sistēmu reklāma.”. |
| 2. |  | **21.01.2020.**  **TM priekšlikums**   1. Norādām, ka Tieslietu ministrija iepriekš par projektu ir izteikusi tikai priekšlikumus (Ministru kabineta 2009.gada 7. aprīļa noteikumu Nr.300 "Ministru kabineta kārtības rullis" 94.2 apakšpunkts) , tādējādi, lūdzam precizēt anotācijā norādīto. | **Ņemts vērā.**  Precizēts anotācijas I sadaļas 2.punkts | Skatīt precizēto anotācijas I sadaļas 2.punktu. |
|  |  | **27.01.2020.**  **VARAM priekšlikums**  sniedzam šādu priekšlikumu projekta precizēšanai. Likumprojekta 4.pantā ietverto Aizsargāta pakalpojuma likuma 3.panta 3.punktu lūdzam papildināt aiz vārda “pakalpojumam” ar vārdiem “komerciāliem un privātiem mērķiem”, lai nodrošinātu vienotu normatīvā akta terminoloģiju. | **Ņemts vērā.**  Precizēts Likumprojekta 4.pantā ietvertais 3.panta 3.punkts | 3.pants:  “**3.pants. Ierobežojumi aizsargātā pakalpojuma jomā**  Lai nodrošinātu aizsargāta pakalpojuma sniedzēja aizsardzību, ir aizliegtas šādas darbības:  (…)  3) tādu ierobežotas piekļuves sistēmu izmantošana, kas nodrošina piekļuvi tiesiska pakalpojuma pazīmēm neatbilstošam (prettiesiskam) pakalpojumam komerciāliem un privātiem mērķiem; (…) |
| 3. | “**3.pants. Nelikumīgu ierobežotas piekļuves sistēmu izmantošanas aizliegums**  Lai nodrošinātu aizsargāta pakalpojuma sniedzēja aizsardzību, ir aizliegtas šādas nelikumīgas darbības:   1. nelikumīga ierobežotas piekļuves sistēmu ražošana, importēšana, izplatīšana, iznomāšana, pārdošana vai cita veida atsavināšana komerciāliem un privātiem mērķiem; 2. nelegālu sistēmu uzstādīšana, ierīkošana, instalācija un izmantošana komerciāliem un privātiem mērķiem; 3. nelegālu sistēmu uzglabāšana komerciāliem un privātiem mērķiem; 4. nelegālu sistēmu reklāma.”. | **23.10.2019.**  **TM priekšlikums**  1. Lūdzam precizēt projekta 3. pantā izmantoto terminu "nelikumīgs" un "nelegāls" lietojumu. Norādām, ka gan "nelikumīgs", gan "nelegāls" apzīmē tādu, kas ir ar likumu aizliegts, arī prettiesisks no likuma viedokļa (skat. <https://tezaurs.lv/#/sv/nelikum%C4%ABgs> un <https://tezaurs.lv/#/sv/neleg%C4%81ls>). Tādēļ lūdzam projekta tekstā izmantot konsekventu terminoloģiju (Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.2. apakšpunkts). | **Ņemts vērā.**    Precizēts Likumprojekta 2. un 4. pants, likumprojekts papildināts ar 5.un 6.pantu.  Precizēts anotācijas I sadaļas 2.punkts. | 2.pants:  “2. Aizstāt 1.panta pirmās daļas 4.punktā vārdu “nelegāla” ar vārdu “prettiesiska”.”    4.pants:  “4. Izteikt 3.pantu šādā redakcijā:  “**3.pants.** Aizsargāta pakalpojuma sniedzēja aizsardzība  Lai nodrošinātu aizsargāta pakalpojuma sniedzēja aizsardzību, ir aizliegtas šādas darbības:  1) prettiesisku sistēmu ražošana, importēšana, izplatīšana, iznomāšana, pārdošana vai cita veida atsavināšana komerciāliem un privātiem mērķiem;  2) prettiesisku sistēmu uzstādīšana, ierīkošana, instalācija un izmantošana komerciāliem un privātiem mērķiem;  3) tādu ierobežotas piekļuves sistēmu izmantošana, kas nodrošina piekļuvi tiesiska pakalpojuma pazīmēm neatbilstošam (prettiesiskam) pakalpojumam;  4) prettiesisku sistēmu uzglabāšana komerciāliem un privātiem mērķiem;  5) prettiesisku sistēmu reklāma.”.  5.pants:  Aizstāt 7.pantā vārdu “nelikumīgu” ar vārdu “prettiesisku”, vārdu “nelegālu” ar vārdu “prettiesisku”.  6.pants  “6. Pārejas noteikumā:  aizstāt vārdus "Pārejas noteikums" ar vārdiem "Pārejas noteikumi";  uzskatīt līdzšinējo pārejas noteikuma tekstu par pārejas noteikumu 1.punktu;  papildināt pārejas noteikumus ar 2.punktu šādā redakcijā:  “2. Grozījums šā likuma 5. pantā par vārda “nelikumīgu” aizstāšanu ar vārdu “prettiesisku” un vārda “nelegālu” aizstāšanu ar vārdu “prettiesisku” 7.pantā stājas spēkā vienlaikus ar Administratīvās atbildības likumu.”.  Skatīt precizēto anotācijas I sadaļas 2.punktu.” |
| 4. |  | **23.10.2019.**  **TM priekšlikums**  2. Lai nodrošinātu viennozīmīgu terminu izpratni visā Aizsargāta pakalpojuma likuma tekstā, lūdzam projekta anotācijas I sadaļas 2. punktā skaidrot, kas projektā tiek saprasts ar "komerciāliem" un "privātiem" mērķiem.  Vienlaikus norādām, ka, piemēram, citos tiesību aktos tiek lietoti tādi termini kā "saimnieciskā darbība", "nekomerciāli mērķi" un "mājsaimniecības vajadzības" (sal. skat. Autopārvadājumu likumu un Eiropas Parlamenta un Padomes 2016. gada 27. aprīļa Regulu (ES) 2016/679 par fizisku personu datu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)). | **Ņemts vērā.**  Papildināts anotācijas I sadaļas 2.punkts. | Papildināts anotācijas I sadaļas 2.punkts:  “ar privātiem mērķiem saprotama prettiesiska sistēmas izmantošana fiziskas personas vajadzībām, tai skaitā mājsaimniecības vajadzībām, bez mērķa gūt peļņu. Ar komerciāliem mērķiem – saprotama prettiesiskas sistēmas izmantošana ar mērķi gūt ieņēmumus, tai skaitā peļņu.” |
| 5. |  | **23.10.2019.**  **TM priekšlikums**  3. Norādām, ka anotācijas I sadaļas 2. punktā ir ietverta pretrunīga informācija. Proti, anotācijā ir norādīts, ka būtu nesamērīgi noteikt administratīvo atbildību fiziskām personām par nelegālas sistēmas lietošanu. Savukārt citviet anotācijas tekstā tiek izteikts pieļāvums nākotnē noteikt administratīvo atbildību fiziskām personām par nelegālu sistēmu lietošanu.  Vēršam uzmanību, ka administratīvā sodīšana ir pieļaujama tikai gadījumos, kad nepieciešams reaģēt uz kādu personas izdarītu pārkāpumu, kurš vairs nav novēršams (piemēram, ir jau iestājušās tā materiālās sekas), rīcība ir neatgriezeniska un ar augstu bīstamības pakāpi (Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana", 18.12.2018.). Sodam jābūt efektīvam, samērīgam un atturošam (preventīvam).  Ievērojot minēto, lūdzam precizēt anotācijas I sadaļas 2. punktā ietverto informāciju. | **Ņemts vērā.**  Precizēts anotācijas I sadaļas 2.punkts. | Precizēts anotācijas I sadaļas 2.punkts:  “ Ņemot vērā faktisko situāciju, ka patērētāji nereti nezina, ka izmanto prettiesiskas sistēmas, pirms sabiedrības informēšanas kampaņu veikšanas, būtu nesamērīgi noteikt administratīvo atbildību likumprojektā.” |
|  |  | **24.102019.**  **VARAM iebildums**  Likumprojekts izstrādāts ar mērķi izpildīt Valdības rīcības plāna 169.uzdevumā noteikto: “Panāksim nelegālo TV izplatītāju būtisku samazinājumu. Izstrādājot grozījumus APL, radikāli samazināsim nelegālo Krievijas satelītu izplatību Latvijā.”. Tomēr, no likumprojekta un tā anotācijas neizriet, kādā veidā paredzēts samazināt nelegālo Krievijas satelītu izplatību Latvijā. Ievērojot minēto, lūdzam precizēt likumprojekta mērķi un sniegt skaidrojumu anotācijā, ka nelikumīgas ierobežotas piekļuves sistēmas var tikt izmantotas gan Latvijā reģistrētu un tiesiski pieejamu informācijas sabiedrības pakalpojumu uztveršanai, gan nelegāli sniegtu pakalpojumu uztveršanai. Aizliedzot nelikumīgu ierobežotas piekļuves sistēmu izmantošanu, tiek ierobežota arī nelegāli sniegtu pakalpojumu uztveršana, tostarp, nelegālo Krievijas satelītu izplatība Latvijā. | **Ņemts vērā**  Papildināts Anotācijas I sadaļas 2.punkts. | Anotācijas I sadaļas 2.punkts papildināts:  “Prettiesiskas sistēmas var tikt izmantotas gan Latvijā tiesiski pieejamu informācijas sabiedrības pakalpojumu uztveršanai, gan Latvijā tiesiski nepieejamu pakalpojumu izmantošanai. Aizliedzot prettiesisku sistēmu izmantošanu, tiek ierobežota arī tiesiski nepieejamu pakalpojumu izmantošana, tostarp, nelegālo Krievijas satelītu izplatība Latvijā.” |
|  |  | **24.102019.**  **VARAM priekšlikums**  Lai panāktu iedzīvotāju izpratni par likumprojekta regulējumu un noteikto aizliegumu lietot nelegālas sistēmas arī privātām vajadzībām, lūdzam papildināt likumprojekta anotāciju ar skaidrojumu par to, kā ikviens subjekts, kuru skar jaunais tiesiskais regulējums, var pārliecināties par ierobežotas piekļuves sistēmas legālo izcelsmi. Piemēram, patērētājam jāpārliecinās par to, vai pakalpojuma sniedzējs ir iekļauts Nacionālās elektronisko plašsaziņas līdzekļu padomes uzturētajā Kabeļoperatoru reģistrā **(**<https://www.neplpadome.lv/lv/sakums/kabelu-operatori/registrs.html>), u.c. | **Ņemts vērā**  Papildināts Anotācijas I sadaļas 2.punkts. | Anotācijas I sadaļas 2.punkts papildināts:  “(…) jebkurai personai ir iespēja pārliecināties par Latvijas normatīvajiem aktiem atbilstoša aizsargāta pakalpojuma pieejamību kabeļtelevīzijas operatoru tīklos, izmantojot Nacionālās elektronisko plašsaziņas līdzekļu padomes uzturētos reģistrus **(**<https://www.neplpadome.lv/lv/sakums/kabelu-operatori/registrs.html>).” |
|  | Likumprojekta 1.panta 1.pants:  “1) aizsargāts pakalpojums — Latvijā reģistrēts vai tiesiski pieejams pakalpojums (raidīšana, informācijas sabiedrības pakalpojums u.tml.), kuru tā sniedzējs, pamatojoties uz ierobežotu piekļuvi, sniedz par attiecīgu atlīdzību.”. | **01.11.2019. Iekšlietu ministrijas iebildums**  1. Likumprojekta 1. pants paredz precizēt Aizsargāta pakalpojuma likuma 1. panta pirmās daļas 1. punktā ietvertā termina “aizsargāts pakalpojums” skaidrojumu, ietverot tajā jaunus nosacījumus. Proti, precizētā termina definīcija nosaka, ka par aizsargātu pakalpojumu turpmāk būs uzskatāms tikai tāds pakalpojums (raidīšana, informācijas sabiedrības pakalpojums u.tml.), kas būs reģistrēts Latvijā vai arī tas būs citādi tiesiski pieejams. Līdz ar to piedāvātajā likumprojekta redakcijā arī 3. pantā noteiktais aizliegums un normatīvajos aktos noteiktā atbildība būs attiecināma tikai uz tādu sistēmu apriti, kas paredzēta Latvijā reģistrēta vai citādi tiesiski pieejama pakalpojuma ierobežojumu apiešanai. Līdz ar to lūdzam izvērtēt nepieciešamību precizēt likumprojekta 1. panta redakciju. | **Ņemts vērā.**    2019. gada 6.decembra starpinstitūciju sanāksmē tika atkārtoti vērtēta Likumprojekta 1.panta ietvertā 1.panta 1.punkta definīcija.  Tika papildināts Likumprojekta 4.pantā ietvertais 3.pants.  Skatīt precizēto Likumprojekta 1.pantā ietvertā 1.panta 1.punkta definīciju un Likumprojekta 4.pantā ietvertā 3.panta 3.punktu.  Tāpat tika papildināts anotācijas I sadaļas 2.punkts, kurā skaidrots aizsargāta pakalpojuma jēdziens. | 1.panta pirmās daļas 1.punkts:  “1) aizsargāts pakalpojums — Latvijā tiesiski pieejams pakalpojums (raidīšana, informācijas sabiedrības pakalpojums u.tml.), kuru tā sniedzējs, pamatojoties uz ierobežotu piekļuvi, sniedz par attiecīgu atlīdzību.”  4.pantā iekļautā 3.panta 3.punkts:  “ **3.pants. Prettiesisku sistēmu izmantošanas aizliegums**  Lai nodrošinātu aizsargāta pakalpojuma sniedzēja aizsardzību, ir aizliegtas šādas darbības:  (…)  3)  tādu ierobežotas piekļuves sistēmu izmantošana, kas nodrošina piekļuvi tiesiska pakalpojuma pazīmēm neatbilstošam (prettiesiskam) pakalpojumam ;”  Skatīt anotācijas I sadaļas 2.punktu. |
| 6. | 2.panta pirmā daļa:  “(1) Šā likuma mērķis ir nodrošināt aizsargāta pakalpojuma sniedzēja aizsardzību no neatļautas aizsargāta pakalpojuma izmantošanas komerciāliem un privātiem mērķiem.”.  Likumprojekta 3.panta 3.pants:  “**3.pants. Nelegālu ierobežotas piekļuves sistēmu izmantošanas aizliegums**  Lai nodrošinātu aizsargāta pakalpojuma sniedzēja aizsardzību, ir aizliegtas šādas nelegālas darbības:  1) nelegāla ierobežotas piekļuves sistēmu ražošana, importēšana, izplatīšana, iznomāšana, pārdošana vai cita veida atsavināšana komerciāliem un privātiem mērķiem;  2) nelegālu sistēmu uzstādīšana, ierīkošana, instalācija un izmantošana komerciāliem un privātiem mērķiem;  3) nelegālu sistēmu uzglabāšana komerciāliem un privātiem mērķiem;  4) nelegālu sistēmu reklāma.”. | **01.11.2019. Iekšlietu ministrijas iebildums**  2. Likumprojekta 2. pants un 3. pants paredz paplašināt Aizsargāta pakalpojuma likumā noteikto aizsargāta pakalpojuma sniedzēja aizsardzības tvērumu, attiecinot to ne tikai uz gadījumiem, kad neatļautu aizsargātu pakalpojumu izmanto komerciāliem mērķiem, bet arī uz gadījumiem, kad neatļautu aizsargātu pakalpojumu izmanto arī privātiem mērķiem.  Aizsargāta pakalpojuma likuma 4.pants nosaka, ka šā likuma ievērošanu atbilstoši savai kompetencei uzrauga Valsts policija, Patērētāju tiesību aizsardzības centrs un Nacionālā elektronisko plašsaziņas līdzekļu padome, kā arī citas institūcijas, kuru kompetencē ir nodrošināt tādu personu aizsardzību, kas sniedz aizsargātu pakalpojumu. Uzraudzību veic, pamatojoties uz aizsargāta pakalpojuma sniedzēja vai citas personas iesniegumu, kā arī pēc uzraudzības iestādes iniciatīvas.  Ievērojot to, ka likumprojekts neparedz administratīvo atbildību par nelegālu sistēmu izmantošanu privātiem mērķiem, un līdz ar to netiek noteikta kompetentā iestāde, kurai jāveic uzraudzība par šādiem pārkāpumiem, vēršam uzmanību, ka Aizsargāta pakalpojuma likuma 4. pantā ietvertais regulējums nebūs attiecināms uz minēto aizliegumu uzraudzību.  Aizsargāta pakalpojuma likuma 5. pantā uzraudzības iestādēm atbilstoši kompetencei ir papildus noteiktas šādas tiesības – pildot savas funkcijas un veicot pārbaudes, apmeklēt telpas un ēkas to īpašnieka vai pilnvarota pārstāvja klātbūtnē un piekļūt sistēmām, kuras tiek izmantotas, lai sniegtu aizsargātu pakalpojumu vai nodrošinātu piekļuvi aizsargātam pakalpojumam (3. punkts) un pieprasīt, lai tiek uzrādītas atļaujas, līgumi, sertifikāti vai citi dokumenti, kuri apliecina tiesības izmantot komerciāliem mērķiem ierobežotas piekļuves sistēmas (4. punkts).  Vēršam uzmanību, ka Aizsargāta pakalpojuma likuma 5. panta 3) punktā ietvertais regulējums pēc grozījumu izdarīšanas likuma 2. un 3. pantā nebūs attiecināms uz publiski nepieejamām teritorijām un telpām. Administratīvo pārkāpumu kodeksa LAPK 256.1 pants nosaka, ka amatpersona, kurai ir tiesības sastādīt protokolu par attiecīgo administratīvo pārkāpumu, publiski nepieejamas teritorijas vai telpas un tajās esošo mantu, kā arī transportlīdzekļu apskati var izdarīt ar īpašnieka (valdītāja, turētāja) piekrišanu vai rajona (pilsētas) tiesas tiesneša lēmumu, kas pieņemts, pamatojoties uz amatpersonas pieteikumu un tam pievienotajiem materiāliem. Neatliekamos gadījumos apskati var veikt ar šā panta piektajā daļā minētās iestādes pilnvarotas amatpersonas lēmumu, saņemot prokurora piekrišanu). Publiski nepieejamas teritorijas, telpas, transportlīdzekļa vai priekšmeta apskati veic īpašnieka (valdītāja, turētāja) vai tā pārstāvja, vai pašvaldības pārstāvja klātbūtnē. Analoģiska kārtība noteikta Administratīvās atbildības likuma 110.pantā (spēkā no 2020.gada 1.janvāra).  Ņemot vērā minēto papildus nepieciešams izvērtēt saskaņotu grozījumu izdarīšanu arī Aizsargāta pakalpojuma likuma 4. un 5. pantā. | **Ņemts vērā.**  Likumprojekts neparedz atbildību un sodu par nelegālu sistēmu izmantošanu privātiem mērķiem, līdz ar to APL 4. pantā ietvertais regulējums nebūs attiecināms uz minēto aizliegumu uzraudzību, līdz ar to netiks piemērots APL 5.panta 3.punkts. | 3.pantā iekļautā 2.panta pirmā daļa:  “(1) Šā likuma mērķis ir nodrošināt aizsargāta pakalpojuma sniedzēja aizsardzību no neatļautas aizsargāta pakalpojuma izmantošanas komerciāliem un privātiem mērķiem un noteikt tiesiska pakalpojuma pazīmēm neatbilstoša (prettiesiska) pakalpojuma izmantošanas aizliegumu.”.  4.pantā iekļautais 3.pants:  “**3.pants.** Aizsargāta pakalpojuma sniedzēja aizsardzība  Lai nodrošinātu aizsargāta pakalpojuma sniedzēja aizsardzību, ir aizliegtas šādas darbības:  1) prettiesisku sistēmu ražošana, importēšana, izplatīšana, iznomāšana, pārdošana vai cita veida atsavināšana komerciāliem un privātiem mērķiem;  2) prettiesisku sistēmu uzstādīšana, ierīkošana, instalācija un izmantošana komerciāliem un privātiem mērķiem;  3) tādu ierobežotas piekļuves sistēmu izmantošana, kas nodrošina piekļuvi tiesiska pakalpojuma pazīmēm neatbilstošam (prettiesiskam) pakalpojumam;  4) prettiesisku sistēmu uzglabāšana komerciāliem un privātiem mērķiem;  5) prettiesisku sistēmu reklāma.”. |
| 7. |  | **01.11.2019. Iekšlietu ministrijas iebildums**  3. Likumprojekta sākotnējās ietekmes novērtējuma ziņojuma (turpmāk – anotācija) I sadaļas 2.punktā (2.lapas pirmajā rindkopā) norādīts likumprojekta 1.pantā paredzēto grozījumu mērķis (ierobežot Krievijas satelītu izplatību Latvijā), taču grozījumu būtība (kā šie grozījumi veicinās minētā mērķa sasniegšanu) nav skaidrota. Ievērojot arī šī atzinuma 1.punktā minēto, lūdzam attiecīgi papildināt likumprojekta anotāciju. | **Ņemts vērā.**  Papildināts anotācijas I sadaļas 2.punkts | Papildināts anotācijas I sadaļas 2.punkts:  “Prettiesiskas sistēmas var tikt izmantotas gan Latvijā tiesiski pieejamu informācijas sabiedrības pakalpojumu uztveršanai, gan Latvijā tiesiski nepieejamu pakalpojumu izmantošanai. Aizliedzot prettiesisku sistēmu izmantošanu, tiek ierobežota arī tiesiski nepieejamu pakalpojumu izmantošana, tostarp, nelegālo Krievijas satelītu izplatība Latvijā.” |
| 8. |  | **01.11.2019. Iekšlietu ministrijas iebildums**  4. Likumprojekta anotācijas II sadaļas 2. punktā (3. lapas otrajā rindkopā) norādīts, ka likumprojekts paredz nelegālu sistēmu lietošanas aizliegumu privātiem mērķiem, taču nenosaka administratīvo atbildību par tiesību normas pārkāpumu. Ņemot vērā faktisko situāciju, ka patērētāji nereti nezina, ka izmanto nelegālas sistēmas, būtu nesamērīgi noteikt administratīvo atbildību likumprojektā. Iekšlietu ministrijas ieskatā faktiskā situācija ir tāda, ka ne Valsts policija, ne citas Aizsargāta pakalpojuma likuma 4. pantā minētās iestādes šobrīd ar esošajiem resursiem nevar ne nodrošināt šādu pārkāpumu kontroli, ne arī nodrošināt lietvedību attiecīgās administratīvo pārkāpumu lietās. Lūdzam precizēt likumprojekta anotācijā norādīto informāciju. | **Ņemts vērā.**  Papildināts anotācijas I sadaļas 2.punkts | Anotācijas I sadaļas 2.punkts:  “ Lai arī likumprojekts paredz vairāku darbību aizliegumu privātpersonām, šobrīd administratīvā atbildība par attiecīgo tiesību normas pārkāpumiem netiek paredzēta. Ņemot vērā faktisko situāciju, ka patērētāji nereti nezina, ka izmanto prettiesiskas sistēmas, pirms sabiedrības informēšanas kampaņu veikšanas būtu nesamērīgi noteikt administratīvo atbildību likumprojektā. Iekšlietu ministrija ir norādījusi, ka ne VP, ne citas APL 4. pantā minētās iestādes šobrīd ar esošajiem resursiem nevar ne nodrošināt pārkāpumu, kad prettiesiskas sistēmas tiek izmantotas privātiem mērķiem, kontroli, ne arī nodrošināt lietvedību attiecīgās administratīvo pārkāpumu lietās. Likumprojekts ir pirmais solis, pēc kura nepieciešams izglītojošais darbs, informējot sabiedrību, bet it īpaši no VRP 169.uzdevuma izrietošās mērķgrupas, par prettiesiska pakalpojuma izmantošanas aizliegumu. Ja likumprojektā iekļautais aizliegums izmantot prettiesiskas sistēmas privātiem mērķiem nemazinās prettiesisko sistēmu izmantošanu, pēc uzraugošo iestāžu resursu kapacitātes apzināšanas, APL iespējama arī atbildības noteikšana par prettiesisku sistēmu izmantošanu privātiem mērķiem. .” |
| 9. |  | **01.11.2019. Iekšlietu ministrijas iebildums**  5. Likumprojekta anotācijas II sadaļas 2. punktā (3. lapas trešajā rindkopā) norādīts, ka nelegālas iekārtas var konstatēt, neieejot mājoklī, tas ir, attālināti. Iekšlietu ministrijas ieskatā nelegālas iekārtas var konstatēt tikai, veicot attiecīgo iekārtu pārbaudi (apskati). Attālināti var konstatēt tikai iespējamību (aizdomas), ka iekārtu izmantošana ir nelegāla. Lūdzam precizēt likumprojekta anotācijā norādīto informāciju. | **Ņemts vērā.**  Precizēts anotācijas I sadaļas 2.punkts- svītrota Iekšlietu ministrijas iebildumā minētā rindkopa. | Skatīt precizēto anotācijas I sadaļas 2.punktu. |
| 10. | Anotācijas I sadaļas 2.punktā ietevtā informācija:  “Sociālās kampaņas rezultatīvais mērķis panākt:  - vismaz 20% jeb 6000 nelegālo satelītu TV pieslēgumu mājsaimniecību samazinājumu;  - vismaz 10% jeb 4400TV „šaubīgo” jeb pirātismu attaisnojošo mājsaimniecību samazinājumu;  - veicināt APL grozījumu nepieciešamības izpratni;  - veicināt VP pozitīvu attieksmi galapatērētāju sodāmības ieviešanai.” | **01.11.2019. Iekšlietu ministrijas iebildums**  6. Likumprojekta anotācijas II sadaļas 2. punktā (3. lapas ceturtajā rindkopā) norādīts, ka sociālās kampaņas rezultatīvais mērķis ir veicināt VP pozitīvu attieksmi galapatērētāju sodāmības ieviešanai. Iekšlietu ministrijas ieskatā šāda sociālās kampaņas mērķa paredzēšana ir nekorekta. Administratīvā soda paredzēšana par nelegālu sistēmu izmantošanu privātiem mērķiem ir sodu politikas jautājums un par šāda regulējuma ieviešanu ir jālemj likumdevējam, balstoties uz atbilstoši normatīvajiem aktiem veiktu ietekmes novērtējumu. Lūdzam precizēt likumprojekta anotācijā norādīto informāciju. | **Ņemts vērā.**  Precizēts anotācijas I sadaļas otrais punkts. | Skatīt precizēto anotācijas I sadaļas 2.punktu:  “ Biedrība par saviem līdzekļiem ir paredzējusi veikt sociālās informēšanas kampaņas, kuru rezultatīvais mērķis ir panākt:  - vismaz 20% jeb 6000 prettiesisko satelītu TV pieslēgumu mājsaimniecību samazinājumu;  - vismaz 10% jeb 4400TV „šaubīgo” jeb pirātismu attaisnojošo mājsaimniecību samazinājumu;  - veicināt APL grozījumu nepieciešamības izpratni.  .”. |

|  |  |
| --- | --- |
| Atbildīgā amatpersona |  |
|  | (paraksts) |
|  |  |
|  | Zita Kanberga |
|  | (par projektu atbildīgās amatpersonas vārds un uzvārds) |
|  |  |
|  | Sakaru departamenta direktore |
|  | (amats) |
|  | 67028100, 67820636 |
|  | (tālruņa un faksa numurs) |
|  | Zita.Kanberga[@sam.gov.lv](mailto:Dace.Bankoviča@sam.gov.lv) |
|  | (e-pasta adrese) |